Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Oxu.Az xəbər verir ki, bununla bağlı Baş nazir Əli Əsədov yeni qərar imzalayıb.
Qərara əsasən, hüquqi şəxslərin nəzarət-kassa aparatı (NKA) operatoru olması üçün tələblər sərtləşdirilib.
Belə ki, aparata xidmət göstərmək istəyən şirkətin azı 12 nəfər əməkdaşı, Bakıda və digər regionlarda zəruri avadanlıqlarla təchiz edilmiş azı 6 filial və yaxud məntəqəsi olmalıdır.
Əvvəl hər iki halda tələb 1 vahid idi.""Bundan başqa, operator kimi qeydiyyatdan keçmək istəyən hüquqi şəxsin tələblərə uyğunluğunun yoxlanması müddəti 2 gündən 5 günə çatdırılıb.
Şirkətin təqdim etdiyi modelinin nümunəsinin texniki sınağı 60 gün ərzində, sertifikatlaşdırılması isə 30 gündən gec olmayaraq təqdim həyata keçiriləcək.
Moskvanın Basmannı məhkəməsi tanınmış rusiyalı yazıçı Boris Akunini (Qriqori Çxartaşvili) qiyabi həbsə məhkum edib.
Bu barədə məhkəmənin mətbuat xidməti məlumat yayıb.
“Moskvanın Basmannı rayon məhkəməsinin qərarı ilə Qriqori Çxartaşvili qiyabi olaraq iki ay müddətinə həbs edilib”, - deyə məlumatda qeyd olunub.
Qeyd edək ki, Boris Akunin Rusiya Silahlı Qüvvələrini nüfuzdan salmaqda ittiham olunub.
67 yaşlı tanınmış yazıçı Rusiya hökuməti tərəfindən terrorçu və ekstremistlər reyestrinə daxil edilib.
Onun müəllifi olduğu kitabların Rusiya ərazisində satışının qadağan olunduğu və kitab mağazalarında satışdan yığışdırıldığı da bildirilib.
Yazıçı hazırda Londonda yaşayır.
Yaponiyanın Noto yarımadası regionunda yanvarın 1-də baş vermiş zəlzələ 50 min evi dağıdıb.
Dağıntılar nəticəsində yaranan tullantıların həcmi 2,4 milyon tonu ötüb.
İsikava prefekturasının qubernatoru Hirosi Hase mətbuat konfransı zamanı zəlzələdən sonra yaranan zibillərin utilizasiyasını çox ciddi problem adlandırıb.
O bu məsələdə dəqiq planın olmasının vacibliyini də qeyd edib.
“Zəlzələ nəticəsində prefekturada təqribən 2,4 milyon ton zibil əmələ gəlib.
Bunlar hələlik Ekologiya Nazirliyinin hesablamalar üçün tövsiyələrinə əsaslanan ilkin rəqəmlərdir.
Bu təxminən İsikava prefekturasındakı zibilin yeddiillik həcminə bərabərdir”, - deyə qubernator bildirib.
Sumqayıt şəhərində məişət tullantılarının yollara yayılması və antisanitar vəziyyətin müşahidə edilməsi ilə bağlı müvafiq tədbirlər görülüb.
Bu barədə Oxu.Az-a Sumqayıt Şəhər İcra Hakimiyyətindən məlumat verilib.
Bildirilib ki, səhər saatlarında şəhərin 20 Yanvar küçəsində yol kənarına qoyulan məişət tullantıları havanın küləkli olması səbəbindən əraziyə yayılıb:""“Qısa müddətdə Təmizlik Departamentinin işçiləri tərəfindən ərazidə təmizlik işləri aparılıb.
Hazırda ərazidə heç bir tullantı və xoşagəlməz mənzərə yoxdur”.
12:50"Sumqayıt şəhərində məişət tullantıları antisanitar vəziyyət yaradıb.
Bu barədə Baku.ws-in “qaynar xətti”nə məlumat daxil olub.
Belə ki, şəhərin 20 Yanvar küçəsində zibil qalaqları həm ətrafa yayılıb, həm də sakinlərin narahatlığına səbəb olub.
Görüntüləri olduğu kimi təqdim edirik:
Türk Dövlətləri Təşkilatının (TDT) Beynəlxalq Seçki Müşahidə Missiyası (BSMM) fevralın 7-nə təyin edilmiş prezident seçkisini izləmək üçün Azərbaycanda fəaliyyətə başlayıb.
Secki-2024.az xəbər verir ki, TDT-nin Baş katibi, səfir Kubanıçbek Ömuralıyevin rəhbərlik etdiyi missiyaya qurumun katibliyinin rəsmiləri, üzv dövlətlərin Mərkəzi Seçki komissiyalarının (MSK) nümayəndələri və TDT ölkələrinin mütəxəssisləri daxildir.
Nümayəndə heyətinin Azərbaycan Respublikasının Xarici İşlər Nazirliyində və MSK-da görüşləri nəzərdə tutulub.
TDT-nin müşahidəçiləri Azərbaycanın işğaldan azad edilmiş ərazilərdə də seçkiləri izləyəcəklər.
TDT-nin nümayəndə heyətinin fevralın 8-dək Azərbaycanda səfərdə olacağı nəzərdə tutulur.
Küləkli hava şəraiti Bakı-Quba-Rusiya Federasiyası yolunda qum fırtınasına səbəb olub.
Oxu.Az xəbər verir ki, bununla bağlı görüntülər sosial şəbəkələrdə yayılıb.
Qum fırtınası sürücülərə çətin anlar yaşadıb.
Həmin görüntüləri təqdim edirik:""Nəzrin Vahid
Tehranın Beheşti Universitetinin sosiologiya üzrə professoru Əhməd Şəkərçi işdən qovulub.
Bu barədə “Azad İran” “Telegram” kanalı xəbər yayıb.
Tələbə media qrupları bunu İranda professorların, müəllimlərin və tələbələrin işdən qovulmasının davamı adlandırıblar.
Məlumata görə, professorun universitetlə müqaviləsinin ləğv edilməsinə səbəb isə “Qadın, Həyat, Azadlıq” şüarı altında xalq etirazlarında öyrəncilərə dəstək verməsi olub.
Mərkəzi Seçki Komissiyasının sədri Məzahir Pənahov fevralın 6-da Türk Dövlətləri Parlament Assambleyasının (TÜRKPA) nümayəndə heyəti ilə görüşüb.
AZƏRTAC xəbər verir ki, görüşdə MSK sədri ilk dəfə olaraq seçkinin azad edilmiş ərazilərimizdə də keçiriləcəyini diqqətə çatdırıb.
O qeyd edib ki, seçicilər həmin ərazilərdə yaradılmış 26 məntəqədə səs verəcəklər.
“Biz bu seçkini Zəfər seçkisi adlandırırıq”, - deyən M.Pənahov seçkidə mübarizə aparacaq namizədlər, həmçinin ölkəmizdə seçicilərin və yaradılmış məntəqələrin sayı, seçicilər və müşahidəçilər üçün yaradılmış şərait barədə məlumat verib"MSK-nın sədri seçkini müşahidə etmək üçün 90 mindən çox müşahidəçinin qeydiyyatdan k...
Türk Dövlətləri Parlament Assambleyasının nümayəndə heyətinin rəhbəri, qurumun Beynəlxalq münasibətlər və hüquq komissiyasının sədri Osman Mesten TÜRKPA-nın seçkini fəal şəkildə müşahidə edəcəyini diqqətə çatdırıb.
O, həmçinin bildirib ki, TÜRKPA həmişə Azərbaycanın yanındadır və bu, hər zaman belə olacaq.
“İlk dəfə olaraq seçkini bütöv Azərbaycan torpaqlarında müşahidə etmək bizim üçün də xüsusi əhəmiyyət daşıyır.
Səsvermə günü seçkini işğaldan azad olunmuş torpaqlarda müşahidə edəcəyik.
Demokratik ölkə olan Azərbaycanda seçkinin ölkə qanunvericiliyinin tələblərin uyğun şəkildə keçiriləcəyinə inanırıq.
Fevralın 8-də mətbuat konfransı keçirəcəyik və ilkin nəticələrimizi açıqlayacağıq”, - deyə Osman Mesten qeyd edib.
Ermənistan parlamentinin spikeri Alen Simonyan və Təhlükəsizlik Şurasının katibi Armen Qriqoryan arasında ciddi pərdəarxası mübarizə gedir.
Bu barədə Ermənistan KİV yazır.
Bildirilir ki, qarşıdan gələn 2026-cı il seçkisi ilə güclənən ambisiyaların və şəxsiyyətlərin toqquşması “məxməri inqilab”ın iki əsas fiquru, həmçinin Nikol Paşinyanın yerinə namizədlər arasında kəskin qarşıdurmaya səbəb olub.
Məlumata görə, mübarizə açıq hücumlar və korrupsiya ittihamları şəklini alıb.
Simonyan Paşinyanın qarşısında Qriqoryanın fəaliyyətini pisləməyə çalışıb.
Baş nazir isə Simonyanın ailə üzvlərinin “Synergy” şirkətinin tender satınalmasında iştirakına diqqət çəkib, bu da hüquq-mühafizə orqanlarının marağına səbəb olub.
Simonyan bir də ayılıb ki, qardaşının həyat yoldaşının həbsi ilə bağlı korrupsiya qalmaqalının mərkəzindədir.
Onun vəziyyəti şərh etməməsi vəziyyəti daha da gərginləşdirib.
KİV onu da diqqətə çatdırır ki, Simonyana məxsus “Freenews TV”nin yayımı maliyyə problemlərinə görə müvəqqəti olaraq dayandırılıb.
Bildirilir ki, hakim partiyanın bəzi üzvləri birbaşa və ya dolayısı ilə Simonyanın istefasını tələb edirlər və artıq bu məsələni Paşinyan qarşısında qaldırıblar.
Bütün bunlar spikerin siyasi gələcəyi ilə bağlı ciddi şübhələr yaradır.
Partiyada hesab edilir ki, bu və ya digər şəkildə onun adı ilə bağlı müntəzəm qalmaqallar reytinqə mənfi təsir göstərə bilər.
Simonyanın keçən il cəzasız qaldığı tüpürməklə bağlı qalmaqallı hadisədən sonra “Vətəndaş sazişi” ümid edir ki, Paşinyanın bununla bağlı xəbərdarlıqları da nəzərə alınmaqla, onun ailəsinin korrupsiyada iştirakı diqqətdən kənarda qalmayacaq.
Simonyanın qardaşının həyat yoldaşı Ani Gevorkyanın dövlət satınalmalarında sui-istifadə halları ilə bağlı həbsi, onsuz da, kifayət qədər çətin olan siyasi vəziyyətdə gərginliyi daha da artırıb.
Fövqəladə Hallar Nazirliyinin (FHN) Tikintidə Təhlükəsizliyə Nəzarət Dövlət Agentliyi tərəfindən səlahiyyətlərinə uyğun olaraq respublika ərazisində qanunsuz tikintilərlə bağlı müvafiq tədbirlərin həyata keçirilməsi davam etdirilir.
Bu barədə Fövqəladə Hallar Nazirliyinin Mətbuat Xidməti məlumat yayıb.
Bildirilib ki, bu çərçivədə Qəbələ rayonunun Həmzəli kəndi ərazisində fiziki şəxs tərəfindən qanunsuz olaraq tikinti işlərinin aparılması faktı aşkar edilib.
FHN-in Tikintidə Təhlükəsizliyə Nəzarət Dövlət Agentliyi tərəfindən Qəbələ Rayon İcra Hakimiyyətinin nümayəndələrinin iştirakı ilə həyata keçirilən tədbirlər nəticəsində qanunsuz tikilinin sökülməsi təmin edilib.
FIFA referisi Fəridə Lütfəliyeva və FIFA referi köməkçisi Sevda Nuriyeva UEFA-dan təyinat alıblar.
AFFA-nın rəsmi saytı xəbər verir ki, hakimlər 17 yaşadək qadın futbolçulardan ibarət komandalar arasında təşkil olunacaq Avropa çempionatının ikinci mərhələsinin oyunlarını idarə edəcəklər.
İrlandiya, Albaniya və İsrail komandalarının yer aldığı B qrupunun matçları fevralın 20-dən 26-dək Albaniyada keçiriləcək.
2004-2009-cu illərdə “Barselona” klubunun hücumçusu olmuş, hazırda Kamerun Futbol Federasiyasının prezidenti olan Samuel Eto'O vəzifəsini tərk etmək qərarına gəlib.
Artıq Samuel Eto'O ərizəsini Kamerun Futbol Federasiyasına təqdim edib, lakin federasiyanın icraiyyə komitəsi keçmiş futbolçunun istefasını qəbul etməyib.
Qeyd olunur ki, icraiyyə komitəsinin üzvləri yaxın günlərdə yenidən Samuel Eto'O ilə görüşüb sözügedən məsələni müzakirə edəcəklər.
Məlumat üçün əlavə edək ki, 2014-2018-ci illərdə Türkiyədə top qovan Eto'O 2021-ci ildən Kamerun Futbol Federasiyasının prezidenti vəzifəsini icra edir.
Bu gün Azərbaycanda növbədənkənar prezident seçkisi keçiriləcək.
Oxu.Az xatırladır ki, seçkidə yeddi prezidentliyə namizəd mübarizə aparır.
Prezidentliyə namizədliyi qeydə alınan şəxslər isə aşağıdakılardır:""1.
Hakim Yeni Azərbaycan Partiyasının prezidentliyə namizədi İlham Əliyev;"2.
Namizədliyi özü tərəfindən irəli sürülən Zahid Oruc;"3.
Milli Cəbhə Partiyasının prezidentliyə namizədi Razi Nurullayev;"4.
Böyük Quruluş Partiyasının prezidentliyə namizədi Fazil Mustafa;"5.
Böyük Azərbaycan Partiyasının prezidentliyə namizədi Elşad Musayev;"6.
Bütöv Azərbaycan Xalq Cəbhəsi Partiyasının prezidentliyə namizədi Qüdrət Həsənquliyev;"7.
Namizədliyi özü tərəfindən irəli sürülən Fuad Əliyev.
Qeyd edək ki, Azərbaycanda 125 seçki dairəsi üzrə 6 319 seçki məntəqəsi var.
Bildirək ki, xarici ölkələrdə olan vətəndaşların səsverməsi üçün 37 ölkədə 49 seçki məntəqəsi yaradılıb.
“Həkimlər hələ evdən çıxmağa icazə vermirlər”.
Bunu “Qaynarinfo”ya açıqlamasında Xalq artisti Rafiq Əzimov səhhətindən danışarkən deyib.
Aktyor ev şəraitində yavaş-yavaş gəzdiyini bildirib:""“Əməliyyat olunandan xeyli vaxt keçir.
Amma hələ də tam yeriyə bilmirəm.
Həkimlər deyirlər ki, sinirlər tam qaydasına düşəndən sonra hara istəyirsən gedə bilərsən.
Damarlarım hələ tam möhkəmlənməyib”.
Rafiq Əzimov teatrda yeni aldığı rollarına görə, narahat olduğunu vurğulayıb:""“Rollarım var, məşqlər gedir.
Yeriyə bilmədiyimdən teatra gedə bilmirəm.
Mehriban Ələkbərzadə ad günüm ilə bağlı bizə gəlmişdi, məni təbrik etdi, bildirdi ki, narahat olma, tamam sağal sonra gələrsən”.
Qeyd edək ki, Xalq artisti Rafiq Əzimov bir müddət öncə teatrda tamaşa oynayarkən səhnədə yıxılıb.
Ayağı büdrəyən aktyor əməliyyat olunub.
Bu gün Milli Qəhrəman Mübariz İbrahimovun doğum günüdür.
Oxu.Az xatırladır ki, Mübariz Ağakərim oğlu İbrahimov 1988-ci il fevralın 7-də Biləsuvarın Əliabad kəndində anadan olub.